CELEX: 32019D0469
Language: lt
Date: 2019-03-20 00:00:00
Title: 2019 m. kovo 20 d. Komisijos įgyvendinimo sprendimas (ES) 2019/469, kuriuo iš dalies keičiamos Įgyvendinimo sprendimo 2014/909/ES nuostatos dėl apsaugos nuo bitinių žvilgvabalių priemonių taikymo laikotarpio (pranešta dokumentu Nr. C(2019) 2044) (Tekstas svarbus EEE.)

22.3.2019   
               
               
                  LT
               
               
                  Europos Sąjungos oficialusis leidinys
               
               
                  L 80/47
               
            
         KOMISIJOS ĮGYVENDINIMO SPRENDIMAS (ES) 2019/469
         2019 m. kovo 20 d.
         kuriuo iš dalies keičiamos Įgyvendinimo sprendimo 2014/909/ES nuostatos dėl apsaugos nuo bitinių žvilgvabalių priemonių taikymo laikotarpio
         
            
               (pranešta dokumentu Nr. C(2019) 2044)
            
         
         (Tekstas autentiškas tik italų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
         kadangi:
         
                     (1)
                  
                  
                     Komisijos įgyvendinimo sprendimu 2014/909/ES (3) buvo nustatytos tam tikros apsaugos priemonės, kurių Italija turi imtis dėl bitinių žvilgvabalių (Aethina tumida) paplitimo atvejų tam tikrose Italijos srityse, iš pradžių Kalabrijos ir Sicilijos regionuose. Atsižvelgiant į epidemiologinę raidą, šios priemonės šiuo metu taikomos tik Kalabrijos regione, o Įgyvendinimo sprendimas 2014/909/ES taikomas iki 2019 m. kovo 31 d.;
                  
               
                     (2)
                  
                  
                     2018 m. antroje pusėje Italija pranešė Komisijai apie keletą naujų bitinių žvilgvabalių paplitimo atvejų Kalabrijoje ir taip pat informavo apie 2019 m. vasario mėn. epidemiologinę padėtį, iš kurios matyti, kad Kalabrijoje vis dar pasitaiko užkrėtimo bitiniais žvilgvabaliais atvejų;
                  
               
                     (3)
                  
                  
                     todėl Įgyvendinimo sprendime 2014/909/ES numatytų apsaugos priemonių taikymas turėtų būti pratęstas iki 2021 m. balandžio 21 d., atsižvelgiant į tai, kad Europos Parlamento ir Tarybos reglamentas (ES) 2016/429 (4), kuriame numatytos apsaugos priemonės gyvūnų ligų atveju, taikomas nuo 2021 m. balandžio 21 d.;
                  
               
                     (4)
                  
                  
                     todėl Įgyvendinimo sprendimas 2014/909/ES turėtų būti atitinkamai iš dalies pakeistas;
                  
               
                     (5)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2014/909/ES 4 straipsnis pakeičiamas taip:
            
               
                  „4 straipsnis
                  Šis sprendimas taikomas iki 2021 m. balandžio 21 d.“
               
            
         
         
            2 straipsnis
            Šis sprendimas skirtas Italijos Respublikai.
         
         
            Priimta Briuselyje 2019 m. kovo 20 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 395, 1989 12 30, p. 13.
         
            (2)  OL L 224, 1990 8 18, p. 29.
         
            (3)  2014 m. gruodžio 12 d. Komisijos įgyvendinimo sprendimas 2014/909/ES dėl tam tikrų apsaugos priemonių, susijusių su patvirtintais bitinio žvilgvabalio paplitimo atvejais Italijoje (OL L 359, 2014 12 16, p. 161).
         
            (4)  2016 m. kovo 9 d. Europos Parlamento ir Tarybos reglamentas (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (OL L 84, 2016 3 31, p. 1).